**APLIECINĀJUMS**

**par iepazīšanos ar nosacījumiem dalībai atbalsta pasākumā**

**„Atbalsts reģionālajai mobilitātei aktīvo nodarbinātības pasākumu ietvaros” (Pasākums)[[1]](#footnote-2)**

**un pienākumiem Pasākuma īstenošanas laikā**

**1. Klienta dalības nosacījumi Pasākumā:**

* 1. Pasākuma ietvaros klientam pirmos četrus darba tiesisko attiecību mēnešus, vai atbilstoši apmācību ilgumam, ir iespēja saņemt finanšu atlīdzību:
     1. nepārsniedzot 10 *euro* dienā transporta izdevumu segšanai par braucieniem no deklarētās dzīvesvietas uz darba vai apmācību/prakses vietu un atpakaļ. Atlīdzību transporta izmaksu segšanai piešķir gadījumos, ja attālums no klienta deklarētās dzīvesvietas līdz apmācību/prakses vai darba vietai nepārsniedz 110 km;
     2. nepārsniedzot 200 *euro* mēnesī dzīvojamās telpas īres vai dzīvošanas dienesta viesnīcā izdevumu kompensācijai (t.sk., transporta izmaksas vienam braucienam mēnesī no deklarētās dzīvesvietas uz darba vai apmācību/prakses vietu un atpakaļ).
  2. Iesaistes kritēriji Pasākumā:

1.2.1. ***apmācību/prakses vieta*** atrodas vismaz 15 km attālumā no deklarētās dzīvesvietas (nav attiecināms uz Rīgas administratīvo teritoriju, ja klients ir deklarēts Rīgā un apmācību/prakses vieta atrodas Rīgas administratīvajā teritorijā) un klients norādītajā dzīvesvietā ir deklarēts vismaz sešus mēnešus vai šajā laikā ir mainījis deklarēto dzīvesvietu, un gan jaunā, gan iepriekšējā dzīvesvieta atrodas vienas pašvaldības administratīvajā teritorijā, izņemot gadījumus, kad konkrētā dzīvesvieta ir klienta pirmā deklarētā dzīvesvieta Latvijā;

1.2.2. ***darbavieta*** atrodas vismaz 15 km attālumā no klienta deklarētās dzīvesvietas (nav attiecināms uz Rīgas administratīvo teritoriju, ja klients ir deklarēts Rīgā un darbavieta atrodas Rīgas administratīvajā teritorijā), un klients norādītajā dzīvesvietā ir deklarēts vismaz sešus mēnešus, vai šajā laikā klients ir mainījis deklarēto dzīvesvietu un gan jaunā, gan iepriekšējā dzīvesvieta atrodas vienas pašvaldības administratīvajā teritorijā, izņemot gadījumus, kad konkrētā dzīvesvieta ir klienta pirmā deklarētā dzīvesvieta Latvijā. Klientam ir noteikts normālais darba laiks un klienta darba alga ir vismaz valstī noteiktās minimālās mēneša darba algas apmērā, bet ne lielāka par divu valstī noteikto minimālo mēneša darba algu apmēru;

1.2.3. klients 10 darbdienu laikā no darba tiesisko attiecību vai apmācību/prakses uzsākšanas dienas, Nodarbinātības valsts aģentūrā (turpmāk – Aģentūra) ir iesniedzis iesniegumu par nepieciešamo finanšu atbalstu, un ir pieņēmusi lēmumu par finanšu atlīdzības piešķiršanu;

1.3. Labvēlīga lēmuma gadījumā klients saņem finanšu atlīdzību transporta izmaksu segšanai par braucieniem no deklarētās dzīvesvietas uz darba, apmācību/prakses vietu un atpakaļ, **vai** izdevumu kompensācijai par dzīvojamās telpas īri vai dzīvošanu dienesta viesnīcā (t.sk transporta izmaksas vienam braucienam mēnesī no deklarētās dzīvesvietas uz darba vai apmācību/prakses vietu un atpakaļ) šādā kārtībā:

1.3.1. par apmācību/prakses vai darba tiesisko attiecību pirmo mēnesi – avansu līdz 200 *euro* apmērā dzīvojamās telpas īres izdevumu segšanai vai atbilstoši darba vai mācību dienu skaitam attiecīgajā mēnesī transporta izmaksu segšanai, nepārsniedzot 10 *euro* dienā, klientam izmaksā piecu darbdienu laikā pēc lēmuma pieņemšanas par finanšu atlīdzības piešķiršanu. Transporta izmaksu gadījumā avansu piešķir ne lielāku, kāds nepieciešams izmaksu segšanai par pirmo mēnesi, ko aprēķina ņemot vērā attālumu, likmi, apmācību dienu skaitu vai plānoto darba dienu skaitu darba tiesisko attiecību gadījumā. Gadījumā, ja klients nevēlas saņemt avansu, finanšu atlīdzību izmaksā viena mēneša laikā pēc pirmā apmācību, darba tiesisko vai dienesta attiecību mēneša beigām;

1.3.2. par nākamajiem apmācību vai trijiem darba tiesisko vai attiecību mēnešiem finanšu atlīdzību izmaksā viena mēneša laikā pēc iepriekšējā apmācību, darba tiesisko vai dienesta attiecību mēneša beigām. Gadījumā, ja klientam kompensē dzīvojamās telpas īres izdevumus vai dzīvošanu dienesta viesnīcā, finanšu atlīdzību aprēķina, ņemot vērā pirmajā mēnesī radušās faktiskās izmaksas par dzīvojamās telpas īri vai dienesta viesnīcu. Ja izmaksas apliecinoši dokumenti iesniegti atkārtoti, ikmēneša finanšu atlīdzību par nākamajiem mēnešiem aprēķina, ņemot vērā attiecīgajā mēnesī radušās dzīvojamo telpu īres vai transporta izmaksas;

1.3.3. ikmēneša finanšu atlīdzību izmaksā uz klienta norādīto personīgo bankas kontu.

* 1. Par pārejošas darbnespējas laiku finanšu atlīdzības izmaksas netiek veiktas, un finanšu atlīdzības saņemšanas laiks pagarinās tikai darba tiesisko attiecību gadījumā par dienām, kurās klientam bija jāierodas darbā. Apmācību gadījumā finanšu atlīdzības saņemšanas laiks nepagarinās.
  2. Ikmēneša finanšu atbalsts transporta izdevumu segšanai tiek aprēķināts proporcionāli dienām, kurās klients piedalījies Pasākumā klātienē.
  3. Finanšu atlīdzība netiek sniegta par periodu, kad klients, paralēli dalībai Pasākumā ieguvis darba ņēmēja statusu uz laiku, kas nepārsniedz divus mēnešus.
  4. Ja tiek zaudēts bezdarbnieka statuss, finanšu atlīdzība tiek pārtraukta ar dienu, kad zaudēts bezdarbnieka statuss.
  5. Gadījumos, ja telpu īres līgums ir noslēgts ar fizisku personu, piešķirot finanšu atbalstu, tiks vērtēts, vai persona ir reģistrēta VID kā saimnieciskās darbības veicējs vai VID ir reģistrēta paziņotā saimnieciskā darbība.
  6. Ja tiek pārtraukta dalība aktīvajā nodarbinātības pasākumā, kura ietvaros klientam piešķirts atbalsts reģionālajai mobilitātei, finanšu atlīdzība tiek pārtraukta ar dienu, kad pārtraukta dalība aktīvajā nodarbinātības pasākumā. Ja klients ar izglītības iestādes rīkojumu ir atskaitīts no izglītojamo skaita un tādēļ zaudējis bezdarbnieka statusu, tad klients atlīdzina Aģentūrai apmācību laikā saņemto mobilitātes atbalstu.
  7. Aģentūrai ir tiesības pieprasīt iesniegt izdevumus apliecinošus dokumentus par jebkuru darba tiesisko attiecību vai apmācību/prakses mēnesi, kurā saņemta finanšu atlīdzība, un apturēt maksājumu veikšanu, ja Aģentūras rīcībā ir informācija par iespējami neatbilstošu finansējuma izmantošanu, līdz situācijas noskaidrošanai.
  8. Aģentūra viena mēneša laikā pēc klienta dalības Pasākumā pabeigšanas uz klienta norādīto e-pasta adresi nosūta uzaicinājumu aizpildīt aptaujas anketu par dalību Pasākumā.

**2. Klienta pienākumi**

2.1. Izdevumu kompensācijas par dzīvojamās telpas īri vai dzīvošanu dienesta viesnīcā (t.sk., transporta izmaksas vienam braucienam mēnesī no deklarētās dzīvesvietas uz apmācību/prakses vai darba vietu un atpakaļ) gadījumā:

2.1.1. iesniegt izdevumus apliecinošus dokumentus - maksājumu apliecinoša dokumenta kopiju 10 darbdienu laikā pēc pirmā apmācību/prakses vai darba tiesisko attiecību mēneša beigām. Maksājumu apliecinošajā dokumentā jābūt norādītam noslēgtā dzīvojamās telpas īres vai dzīvošanas dienesta viesnīcā apliecinošā dokumenta (līguma, rēkina) numuram un datumam, ja maksātājs ir cita persona, jābūt norādītam pakalpojuma saņēmēja vārdam, uzvārdam;

2.1.2. ja mainās apmācību/prakses vai darbavietas adrese (maina dzīvojamo telpu vai dienesta viesnīcu (ja attiecināms)), 2.1.1. punktā minētos dokumentus (dzīvojamās telpas īres vai dienesta viesnīcas īres līgumu, ja attiecināms) iesniegt atkārtoti 10 darbdienu laikā pēc darba tiesisko attiecību vai apmācību/prakses mēneša beigām, kurā notikušas minētās izmaiņas.

2.2. Ja piedaloties aktīvajā nodarbinātības pasākumā, ir noteikts summētais darba laiks vai darbu plānots veikt vairākās adresēs, tad kopā ar Iesniegumu iesniegt plānoto darba grafiku pirmajam mēnesim.

2.3. Ja darba pienākumus veic vairākās adresēs, tad 10 darbdienu laikā pēc katra nostrādātā darba tiesisko attiecību mēneša iesniegt Aģentūras darba devēja apstiprinājumu katrā darba dienā norādot darba sākšanas adresi un darba noslēgšanas adresi, kurās pārskata periodā veikti darba pienākumi.

2.4. Informēt Aģentūru vienas darbdienas laikā, ja Pasākuma īstenošanas laikā:

2.4.1. zaudēta atbilstība šī apliecinājuma 1.2.apakšpunktā minētajam iesaistes kritērijam Pasākumā;

2.4.2. paralēli dalībai Pasākumā iegūts darba ņēmēja statuss uz laiku, kas nepārsniedz divus mēnešus;

2.4.4. mainījusies Iesniegumā norādītā informācija:

2.4.4.1. klienta deklarētā dzīvesvietas adrese;

2.4.4.2. apmācību (t.sk. prakses) vietas vai darba vietas adrese;

2.4.4.3. ir būtiskas izmaiņas apmācību vai darba grafikā;

2.4.4.4. mainījies iesniegumā norādītais transporta veids nokļūšanai no deklarētās dzīvesvietas līdz apmācību vai prakses vai darba vietai un atpakaļ.

2.5. Iesniegt atkārtoti Iesniegumu kopā ar Apliecinājumu Aģentūrā 10 darbdienu laikā pēc izmaiņu iestāšanās brīža.

2.6. Ja iestājusies pārejoša darbnespēja, trīs darbdienu laikā telefoniski vai elektroniski par to paziņot Aģentūrai.

2.7. Darba tiesisko attiecību gadījumā nākamajā darbdienā pēc pārejošas darbnespējas beigām par to paziņot Aģentūrai un darbnespēju apliecinošu dokumentu un iesniegumu iesniegt 10 darbdienu laikā pēc pārejošas darbnespējas beigām.

2.8. Četrus mēnešus (no izdevumu apliecinošā dokumenta izdošanas dienas) saglabāt transporta vai īres izdevumus apliecinošu dokumentu oriģinālus (degvielas pirkuma čekus, transporta biļetes, maksājuma uzdevumus u.c.) un pēc Aģentūras pieprasījuma tos uzrādīt desmit darbdienu laikā no pieprasījuma saņemšanas dienas.

2.9. Piešķirto atbalstu izmantot tikai transporta izdevumu kompensēšanai nokļūšanai no deklarētās dzīvesvietas uz apmācību/prakses vai darba vietu un atpakaļ uz deklarēto dzīvesvietu vai īres izdevumu kompensēšanai.

2.10. Atmaksāt Aģentūrai pārmaksāto finanšu atlīdzības summu labprātīgi piecu darbdienu laikā, ja klients:

2.10.1. pārtrauc dalību pasākumā;

2.10.2. zaudē atbilstību Pasākuma iesaistes kritērijiem;

2.10.3. neapliecina piešķirtā finanšu atbalsta izlietojumu īres izdevumu kompensēšanai vai, pēc Aģentūras pieprasījuma, transporta izdevumu kompensēšanai.

2.11. Ja 90 dienu laikā pēc apmācības pabeigšanas bez attaisnojošiem iemesliem nekārto eksāmenu vai noslēguma pārbaudījumu, atlīdzināt Aģentūrai apmācības laikā saņemto mobilitātes atbalstu.

2.12. Ja atlīdzības saņēmējs atlīdzināmo summu neatmaksā labprātīgi vai pārrunu ceļā netiek panākta vienošanās ar Aģentūru par finanšu atlīdzības summas atmaksu, Aģentūra attiecīgo summu piedzen, iesniedzot tiesu izpildītājam izpildrīkojumu administratīvā akta piespiedu izpildei**.**

2.13. Pārmaksāto finanšu atlīdzības summu pārskaitīt Aģentūrai, izmantojot šādus rekvizītus *(vajadzīgo atstāj, lieko dzēš):*

**Nodarbinātības valsts aģentūra**

Reģ. Nr. 90001634668

Valsts kase

Kods: TRELLV22

* AF projekta „Prasmju pilnveide pieaugušajiem” Nr. 3.1.2.5.i.0/1/23/I/CFLA/001 ietvaros;

**Konts: LV73TREL218045111400B**

* ESF Plus projekta „Pasākumi iekļaujošai nodarbinātībai ” Nr.4.3.3.2/1/24/I/002 ietvaros;

**Konts:** **LV24TREL218045111500B**

* Speciālā budžeta finansējuma ietvaros:

**Konts: LV16TREL5180451030000**

Maksājuma pamatojums: 6299 KK „Atbalsts reģionālajai mobilitātei aktīvo nodarbinātības pasākumu ietvaros”– finanšu atlīdzības atmaksa (norādot klienta vārdu, uzvārdu, personas kodu).

**Esmu iepazinies (-usies) un piekrītu:**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *(datums – dd.mm.gggg.)* | *(klienta paraksts, tā atšifrējums)* |

1. Pasākumu īsteno atbilstoši Ministru kabineta 2011.gada 25.janvāra noteikumiem Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” 5.1 nodaļai. [↑](#footnote-ref-2)